དེ་རིང་ངས་གླེང་འདོད་པའི་སྐད་ཆའི་ཁ་ཕྱོགས་ནི།དུས་རབས་ཉི་ཤུ་བའི་དུས་མཇུག་ཙམ་ནས་ཕྱོགས་སོ་སོའི་བྲག་ཕུག་དང་།བང་སོ།རི་ཐང་སོགས་སུ་གནའ་ཉམས་ལྡན་པའི་བོད་ཡིག་དང་ཡང་ན་འགྲོ་བ་མིའི་འཚོ་ཆས་རིག་གནས་མང་པོ་ཞིག་སྔོག་འདོན་བྱས་དང་བྱེད་བཞིན་པའི་སྐོར་ངོ་སྤྲོད་རོབ་ཙམ་པོ་ཞིག་གླེང་ན་འདོད།དཔེར་ན་ཕྱི་ལོ་༡༩༠༧་ལོའི་ཟླ་༣་པའི་ནང་དུ་དབྱིན་ཇི་བ་སེ་ཐེ་ཨིན་གྱིས་ཏུན་ཧོང་རིག་གནས་དེ་མི་རིགས་མང་པོ་ཞིག་གིས་བསྐྲུན་པའི་འཛམ་གླིང་རིག་མཛོད་ཆེན་པོ་ཞིག་ཡིན་པ་ཧ་གོ་སྟེ།རྒྱ་ནག་གི་བཙུན་པ་ཝང་ཡོ་ལུའུ་ཟེར་བ་དེར་དངུལ་མང་པོ་བྱིན་ཞིང་ཐབས་བརྒྱ་སྣ་ཚོགས་ཀྱིས་ངོ་ཤེས་བསྒྲིགས་ཏེ་བོད་ཀྱི་དཔེ་རྙིང་བྲིས་མ་སྒམ་ཉེར་དགུ་དང་།དཔེ་རིས་དང་སྒྱུ་རྩལ་གྱི་དངོས་རྫས་སྒམ་ལྔ་བཅས་ཏུན་ཧོང་བྲག་ཕུག་ཨང་༡༧་པའི་ནང་ནས་སྔོག་འདོན་བྱས་ནས་ཕྱི་གླིང་དུ་ཁྱེར་སོང་བ་རེད།